Na temelju članka 27. Statuta Općine Dugi Rat („Službeni glasnik“ - službeno glasilo Općine Dugi Rat, broj 2/18 i 2/20), a u vezi Odluke Stožera civilne zaštite Republike Hrvatske o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događaja (Narodne novine broj 32/2020 i 48/20), Općinsko vijeće Općine Dugi Rat na 40. sjednici održanoj dana 04. svibnja 2020. godine donosi

ODLUKU

O PRIVREMENOM OSLOBAĐANJU OD OBVEZE PLAĆANJA ZAKUPNINE

Članak 1.

Uslijed epidemije bolesti COVID-19 uzrokovane SARS-CoV-2 virusom, a u vezi Odluke Stožera civilne zaštite Republike Hrvatske o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događaja, od 19. ožujka 2020.godine (u daljnjem tekstu: Odluka stožera Civilne zaštite), zakupnici koji imaju važeći ugovor o zakupu sklopljen s Općinom Dugi Rat, a koji obavljaju djelatnost na koju se odnosi Odluka stožera civilne zaštite te im je privremeno naložena obustava rada, privremeno se oslobađaju obveze plaćanja zakupnine u razdoblju od 1.4. do 30.6.2020. godine.

Članak 2.

Na temelju utvrđenja u članku 1. pozvat će se zakupnici koji obavljaju djelatnost na koje se odnosi Odluka Stožera civilne zaštite na sklapanje dodatka ugovora o zakupu kojim će se regulirati ukidanje obveze plaćanja zakupnine u razdoblju od 1.4.2020. godine do 30.6.2020. godine.

Članak 3.

Ovlašćuje se općinski načelnik da u slučaju potrebe u skladu sa odlukom Stožera civilne zaštite produlji vrijeme trajanja mjere privremenog oslobađanja od plaćanja zakupnine za zakup poslovnog prostora u vlasništvu Općine Dugi Rat za najdulje 90 dana.

Članak 4.

Ova Odluka stupa na snagu danom donošenja, a objavit će se u "Službenom glasniku" - službenom glasilu Općine Dugi Rat.

**REPUBLIKA HRVATSKA SPLITSKO-DALMATINSKA ŽUPANIJA OPĆINA DUGI RAT OPĆINSKO VIJEĆE**

KLASA: 021-05/20-01/15 PREDSJEDNIK

URBROJ: 2155/02-01/1-20-1 OPĆINSKOG VIJEĆA

Dugi Rat, 04. svibnja 2020.

 Bernardin Petrić